जब भी सड़क दुर्घटना में किसी व्यक्ति की मृत्यु होती है तो उसकी शिनाख्त कर पाना काफी मुश्किल होता है। क्योंकि उसका चेहरा बिगड़ चुका होता है। यदि दुर्घटना में मरे हुए व्यक्ति के पास कोई आईडेंटिटी प्रूफ मिलता है तो पुलिस परिवार वालों को सूचित कर देती है। और परिजनों से बिना पूछे पुलिस पोस्टमार्टम नहीं करती है। परंतु यदि व्यक्ति के पास कोई भी आइडेंटिटी प्रूफ ना मिले और उसके परिजनों का पता ना चले तो पुलिस के पास पोस्टमार्टम कराने के अलावा कोई विकल्प नहीं बचता। पोस्टमार्टम कराकर डेड बॉडी के डीएनए सैंपल और पहचान संबंधित जानकारी ले ली जाती है। यदि अब पुलिस स्टेशन में कोई भी व्यक्ति किसी गुमशुदा व्यक्ति की रिपोर्ट दर्ज कराता है तो पुलिस को मृत व्यक्तियों में से पहचान करने में आसानी होती है। इस प्रकार यदि गुमशुदा व्यक्ति की डिटेल्स किसी पहले से मृत व्यक्ति के साथ match करती है तो मृत व्यक्ति को ढूंढने में समय बर्बाद नहीं होता। पुलिस द्वारा किए गए पोस्टमार्टम में कभी भी अंग नहीं निकाले जाते हैं।